**27. BALATONFÜREDI SALVATORE QUASIMODO EMLÉKDÍJ**

Balatonfüred Város Önkormányzata ismét meghirdeti verspályázatát a

Salvatore Quasimodo Emlékdíj elnyerésére

Valamennyi pályázó két magyar nyelvű, kiadatlan, más pályázatokon nem díjazott és nem említett művel vehet részt.

A pályamunkákat gépírással 5 példányban kérjük eljuttatni

**2019. június 14-ig**

a következő névre és címre:

Balatonfüred Város Önkormányzata

Quasimodo Költőverseny

8230 Balatonfüred, Szent István tér 1.

Valamennyi beküldött példányon kérjük feltüntetni a pályázó teljes nevét, postai címét, e-mail címét és telefonos elérhetőségét.

A beküldött műveket nem áll módunkban visszaküldeni.

A pályázaton első díjas költemény szerzője elnyeri az Emlékdíjat, valamint szakmai díjban részesül.

A zsűri a fődíjon kívül más díjakat is kiadhat.

A díjkiosztót a **2019. szeptember 6**-án rendezendő nemzetközi költőtalálkozó keretében, a 18 órakor kezdődő gálaesten – a zsűri jelenlétében – tartjuk meg.

*Balatonfüredi Költőverseny Quasimodo Közalapítvány*